Se conoix en a Historia con o nombre de Vespras secilianas a una sublevación d'os secilians contra o dominio francés en a isla por a Casa d'Anchú o 30 de marzo de 1282, que remató en una mortalera d'os franceses d'a isla. Dimpués, Secilia s'adhibió a la Corona d'Aragón en a presona d'o rei Pero III d'Aragón, que prenió asinas o nombre de Pero I de Secilia en o reino de Secilia. A sublevación principió en Palermo, a on se deciba que bellos soldatos franceses heban forzato a unas mullers secilianas, y a escape s'estendilló ta otros lugars d'a isla, como Mecina u Corleone, dica rematar a mortalera d'os franceses d'a isla. Bells autors afirman que as vespras secilianas fuoron promovitas por Miguel VIII Paleologo, estando un eixemplo de "Diplomacia Bizantina".